lv lv lv fr nl eo lv lv lv lv lv lv lv lv lv lv lv pl pl lv en lv lv lv fr lv lv hbs_lat lv ms lv lv lv lv lv sl lv pl pl lv lv lv lv en lv lv lv lv lv lv lv en lv lv lv lv lv lv lv lv lv lv lv lv en lv lv lv lv en lv lv en lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv fr sl lv
Iesniedzamie dokumenti | Vaivaru Tehnisko palīglīdzekļu centrs
Papildu iesniedzamie dokumenti steidzamības kārtai
Tehnisko palīglīdzekļu saņemšana ar kompensācijas mehānismu
Iespēja izpirkt patapināto tehnisko palīglīdzekli
Starptautiskā sadarbība un pētījumi
Meklēšanas iespējas portālā www.eastin.eu
Nevalstisko organizāciju un nozares profesionālo organizāciju pārstāvju padome
Lai pieteiktos valsts apmaksāta tehniskā palīglīdzekļa saņemšanai, klients Vaivaru Tehnisko palīglīdzekļu centrā (VTPC) iesniedz vai nosūta pa pastu:
iesniegumu tehniskā palīglīdzekļa piešķiršanai;
ārstējošā ārsta atzinumu tehniskā palīglīdzekļa saņemšanai (oriģināls);
bērnam vai pilngadīgai personai, kurai ir pārstāvis – pārstāvības tiesības apliecinoša dokumenta kopiju.
Kas jānorāda iesniegumā tehniskā palīglīdzekļa piešķiršanai?
Vārds, uzvārds, personas kods, deklarētā adrese, dzīvesvietas adrese, ja tā atšķiras no deklarētās dzīvesvietas adreses, tālruņa numurs, oficiālā elektroniskā adrese (ja ir), e-pasta adrese (ja ir) un invaliditāti (ja ir), kā arī nepieciešamā tehniskā palīglīdzekļa veids un izmantošanas mērķis.
Ja tehnisko palīglīdzekli bērnam pieprasījis likumiskais pārstāvis vai pilngadīgai personai – pārstāvis, iesniegumā papildus šajā apakšpunktā minētajām ziņām pārstāvis norāda arī savus personas datus un pievieno pārstāvības tiesības apliecinoša dokumenta kopiju.
Ja zināms, ka tehnisko palīglīdzekli saņems cita persona, nevis iesnieguma iesniedzējs, iesniegumā norāda šīs personas vārdu, uzvārdu un personas kodu.
Izņemot gadījumos, kad iesnieguma iesniedzējam jāierodas personīgi, lai saņemtu tehniskos palīglīdzekļus, kuri uzskaitīti Ministru kabineta 21.12.2021 noteikumu Nr.878 “Tehnisko palīglīdzekļu noteikumi” 24.punktā.
Iesniegums tehniskā palīglīdzekļa piešķiršanai
Iesniegums tehniskā palīglīdzekļa piešķiršanai
Kas jānorāda atzinumā tehniskā palīglīdzekļa saņemšanai?
Par personu, kurai nepieciešams tehniskais palīglīdzekļis, jānorāda šāda informācija:
personas dati (vārds, uzvārds, personas kods, deklarētās dzīvesvietas adrese);
diagnozes kods pēc starptautiskā slimību klasifikatora (SSK10) redakcijas;
personas funkcionālo traucējumu apraksts;
tehniskais palīglīdzeklis (nosaukums jānorāda atbilstoši Ministru kabineta 21.12.2021 noteikumu Nr. 878 2. pielikumam);
sertificēts ārsts atzinumu apstiprina ar savu parakstu un personīgo spiedogu;
Atzinums derīgs 6 mēnešus no tā sagatavošanas datuma!
Atzinuma tehniskā palīglīdzekļa saņemšanai veidlapa ir noteikta Ministru kabineta 2006. gada 4.aprīļa noteikumu Nr.265 „Medicīnisko dokumentu lietvedības kārtība” 89.pielikumā (Pielikums MK 15.04.2008. noteikumu Nr.269 redakcijā).
Atzinums tehniskā palīglīdzekļa saņemšanai
Lai pieteiktos valsts apmaksāta skābekļa koncentratora nomas pakalpojumam, klientam jāiesniedz pneimologa vai kardiologa izsniegts atzinums tehniskā palīglīdzekļa saņemšanai oriģināls (precīzāk izvēlnē: Skābekļa koncentratora saņemšanas kārtība).
1. Lai pieteiktos valsts apmaksāta tehniskā palīglīdzekļa saņemšanai: funkcionālā gulta, pretizgulējuma matracis vai gultas galds, ko izmanto gultā vai blakus gultai, papildus iesniegumam un atzinumam, klientam jāiesniedz:
Klientam ir piešķirts Veselības un darbspēju ekspertīzes ārstu valsts komisijas (VDEĀK) atzinums par īpašas kopšanas nepieciešamību sakarā ar funkcionāliem traucējumiem. VTPC par tā esamību pārliecinās VDEĀK uzturētajā Invaliditātes informatīvajā sistēmā.
2. Lai pieteiktos valsts apmaksāta tehniskā palīglīdzekļa - Nepārtraukta vai automātiska pozitīva spiediena elpceļos nodrošināšanas terapijas iekārtas (CPAP; APAP) saņemšanai, papildus iesniegumam un atzinumam, klientam jāiesniedz:
izmeklējuma rezultātu lapa (kopija), kurā norādīts apnojas-hipapnojas indekss (AHI). Izmeklējums tiek veikts ar validētām metodēm (polisomnogrāfija, poligrāfija).
3. Lai pieteiktos valsts apmaksāta tehniskā palīglīdzekļa - Bimanuālais riteņkrēsls ar mugurējo piedziņu (sportam), augšējās vai apakšējās ekstremitātes protēzes (sportam) saņemšanai, papildus iesniegumam un atzinumam, klientam jāiesniedz:
apliecinājums no Latvijas Paralimpiskās komitejas, ka persona regulāri nodarbojas ar kādu sporta veidu.
4. Lai pieteiktos valsts apmaksāta tehniskā palīglīdzekļa saņemšanai ar līdzmaksājumu (“kompensācijas mehānisms”), papildus iesniegumam un atzinumam, klientam jāiesniedz
iesniegums ar lūgumu saņemt tehnisko palīglīdzekli ar līdzmaksājumu.
Tehnisko palīglīdzekļu saņemšana ar kompensācijas mehānismu
5.  Iesnieguma iesniedzējam jāierodas personīgi, lai saņemtu:
alternatīvās komunikācijas tehniskos palīglīdzekļus,
ortožu, protēžu, ortopēdisko apavu grupas tehniskos palīglīdzekļus,
tehniskos palīglīdzekļus bērniem: rolatorus, pārvietošanās krēslus, pārvietošanās galdus vai riteņkrēslus;
visa veida riteņkrēslus pieaugušajiem, t.sk., elektropiedziņas riteņkrēslus.
Precīzāka informācija: Ministru kabineta 21.12.2021 noteikumu Nr.878 “Tehnisko palīglīdzekļu noteikumi” 24. punktā.
Adrese: Ventspils iela 53, Rīga
Adrese: Jelgavas iela 60, Kuldīga
Adrese: Atbrīvošanas aleja 81, Rēzekne
© VSIA NRC "Vaivari" 2022. Visas tiesības paturētas.